Eech am Mouerbësch

D'Eech am Mouerbësch, ass eng Eech (Quercus,  chêne,  Eiche) déi beim Schléiwenhaff an der Gemeng Leideleng steet an déi wéinst der spezieller Ausbreedung vun hirer Kränkt zënter 2023 zu de bemierkenswäerte Beem zu Lëtzebuerg gehéiert.

 Lokalisatioun 
De Bam steet am Mouerbësch, westlech vum Lieu-dit Schléiwenhaff an der Kadastersektioun Leideleng vun der Gemeng Leideleng. Fir bei de Bam ze komme, geet ee vum CR163 um Schléiwenhaff aus iwwer den Akerheckwee ronn 800 m bis bei den Ufank vum Bësch. Do wou de Makadamm ophält, geet ee lénks duerch d'Schneis, parallel mam Bord vum Bësch, bis een d'Eech no ronn 80 m op senger lénker Säit huet.

 Geschicht 

 Entwécklung 
Dës Eech leit un enger Krankheet, déi Bamkriibs ( chancre, vum lat. cancer) genannt gëtt, an déi an dësem Fall am ënneschten Deel vum Stamm eng Zort „Schwier“ vun enger aussergewéinlech Gréisst gebilt huet. Dëse Schwier ass op déi defensiv Reaktioun vum Bam op Bakteerien oder Pilzen déi d'Schuel attackéieren, zeréckzeféieren. Am Holz gëtt doropshin eng Zort Barriär gebilt, fir d'Andrénge vum Parasit ze verhënneren. Den infizéierten Tissu gëtt esou vun deem gesonden isoléiert, an d'Ausbreedung vun de Parasitte gëtt gebremst.
+Ongeféier Moosse vum Bam (m)Joerop Broschthéicht gemooss20232,890,9228,90
 = Ëmfang;  = Duerchmiesser;  = Héicht
 Biller 


 Literatur 
 Murat, D. & M. Feldtrauer-Molitor (Koordinatioun), 2023. Les arbres remarquables du Grand-Duché de Luxembourg. Editeuren: Administration de la nature et des forêts (ANF) an natur&ëmwelt asbl. ISBN 978-2-9199474-3-0 (cf. S. 156-157, Foto an Text)

 Kuckt och 
Eech um Schléiwenhaff
Bemierkenswäert Beem zu Lëtzebuerg

 Um Spaweck 



 Quell vum Artikel wou net anescht uginn: Les arbres remarquables… an der Literatur

Eech Mouerbesch
Kategorie:Gemeng Leideleng